Paldiski hiiglaslik auk pakub teedeehituseks uut maavara. 30 aastat ei ole vaja uusi karjääre avada(107)
Paldiskisse pumphüdroelektrijaama rajav Energiasalv lubab peale energiavarude probleemi lahendamise likvideerida ka vajaduse avada järgmistel aastakümnetel Põhja-Eestis lubjakivikarjääre. Neljarajalised teed ja Rail Baltic valmiksid uusi karjääre avamatagi.
Eelmise aasta novembri viimasel päeval avaldas riigikontroll kurjakuulutava aruande Eesti ehitusmaavarade olukorrast. Kui Eesti tõesti soovib oma kohustusi Euroopa Liidu ees täita ning ehitada 2030. aastaks valmis neljarajalised maanteed ja Rail Balticu, on meil vajalikud materjalid juba mõne aasta pärast otsas.